钦定古今图书集成/理学汇编/字学典/第075卷 > 《屠隆考槃馀事》 > 学书
## 钦定古今图书集成/理学汇编/字学典/第075卷 > 《屠隆考槃馀事》 > 学书

吾人学书，当兼收并蓄，聚古人于一堂，接丰采于几
案，手执心谈，求其字体形势，转侧结构，若龙跳虎卧，
风云转移，若四时代谢，二仪起伏，利若刀戈，强若弓
矢，点摘如山颓雨骤，而纤轻如烟雾游丝，使胸中宏
博，纵横有象，庶学不窘于小成，而书可名于当代矣。